E 1947 ez eas da brezidant ar gKevrenn Glazik (Kevrenn Chlazig pelloch), deuet da vezañ ar Bagad Kemper, unan eus ar bagadoù brudetoch Breizh hag ez eo bet e vab Erwan pennsoner ha penbiniaouer anezhañ. Tapet en deus ar bagad-se 16 titl kampion Breizh.  E 1950 e oe Loeiz Roparz unan eus diazezerien ar chevredad Kendalch ha gant Per-Jakez Helias ha Bernard de Parades e adroas ul lañs bras da Gouelioù-meur Kerne o vezañ prezidant an aoadur bloavezioù-pad.  Savet en deus ar gevredigezh Al Leur Nevez, kevredet gant Emgleo Breiz, evit embregañ dañsoù ar menezioù, reiñ brud dezho ha kendalch gant ar brezhoneg poblek. Stajoù brezhoneg ha dañsoù a zo bet aozet e kreiz ar Pochêr dindan renerezh Loeiz Roparz.  Enebet en deus ouzh an adlodennañ er bloavezhioù 1970 ha savet kanaouennoù a-enep distruj ar chleuzioù. Gant teodoù flemmus (ha gallek) zo e tapas al lesanv Loulou la gavotte. Kolier Urzh an Erminig zo bet roet dezhañ e 1995.